stanford-oval/wikipedia huggingface dataset:
משפחת רדגרייב

בני משפחת רדגרייב בשנת 2007
משמאל לימין ג'מה, קורין, לין וונסה
משפחת רדגרייב (באנגלית: Redgrave) היא שושלת של שחקנים בת חמישה דורות. בני המשפחה הופיעו בתיאטרון מתחילת המאה ה-19, ומאוחר יותר בסרטי קולנוע ובטלוויזיה. כמה מבני המשפחה כתבו מחזות וספרים. ונסה רדגרייב היא הבולטת ביותר בהיותה זוכת פרסי אוסקר, טוני, גלובוס הזהב ואמי.
עץ המשפחה

עצי המשפחה הבאים מציגים את בני המשפחה הבולטים.
עץ המשפחה > קורין רדגרייב

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 | 43 | 44 | 45 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   | דירדרי המילטון-היל (1939–1997) | דירדרי המילטון-היל (1939–1997) | דירדרי המילטון-היל (1939–1997) | דירדרי המילטון-היל (1939–1997) | דירדרי המילטון-היל (1939–1997) | דירדרי המילטון-היל (1939–1997) |   |   |   |   |   |   |   |   |   |   | קורין רדגרייב (1939–2010) | קורין רדגרייב (1939–2010) | קורין רדגרייב (1939–2010) | קורין רדגרייב (1939–2010) | קורין רדגרייב (1939–2010) | קורין רדגרייב (1939–2010) |   |   |   |   |   |   |   |   |   |   | קיקה מרקהאם (1940– ) | קיקה מרקהאם (1940– ) | קיקה מרקהאם (1940– ) | קיקה מרקהאם (1940– ) | קיקה מרקהאם (1940– ) | קיקה מרקהאם (1940– ) |
|   |   |   |   |   |   |   |   | דירדרי המילטון-היל (1939–1997) | דירדרי המילטון-היל (1939–1997) | דירדרי המילטון-היל (1939–1997) | דירדרי המילטון-היל (1939–1997) | דירדרי המילטון-היל (1939–1997) | דירדרי המילטון-היל (1939–1997) |   |   |   |   |   |   |   |   |   |   | קורין רדגרייב (1939–2010) | קורין רדגרייב (1939–2010) | קורין רדגרייב (1939–2010) | קורין רדגרייב (1939–2010) | קורין רדגרייב (1939–2010) | קורין רדגרייב (1939–2010) |   |   |   |   |   |   |   |   |   |   | קיקה מרקהאם (1940– ) | קיקה מרקהאם (1940– ) | קיקה מרקהאם (1940– ) | קיקה מרקהאם (1940– ) | קיקה מרקהאם (1940– ) | קיקה מרקהאם (1940– ) |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |  |  |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|   |   |   |   |   |   |   |   |   |   |   |   |   |   |   |   |   |   |   |   |  |  |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|   |   |   |   |   |   | טים אוון | טים אוון | טים אוון | טים אוון | טים אוון | טים אוון |   |   | ג'מה רדגרייב (1965– ) | ג'מה רדגרייב (1965– ) | ג'מה רדגרייב (1965– ) | ג'מה רדגרייב (1965– ) | ג'מה רדגרייב (1965– ) | ג'מה רדגרייב (1965– ) |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   | טים אוון | טים אוון | טים אוון | טים אוון | טים אוון | טים אוון |   |   | ג'מה רדגרייב (1965– ) | ג'מה רדגרייב (1965– ) | ג'מה רדגרייב (1965– ) | ג'מה רדגרייב (1965– ) | ג'מה רדגרייב (1965– ) | ג'מה רדגרייב (1965– ) |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
עץ המשפחה > לין רדגרייב

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   | לין רדגרייב (1943–2010) | לין רדגרייב (1943–2010) | לין רדגרייב (1943–2010) | לין רדגרייב (1943–2010) | לין רדגרייב (1943–2010) | לין רדגרייב (1943–2010) |   |   | ג'ון קלארק (1932– ) | ג'ון קלארק (1932– ) | ג'ון קלארק (1932– ) | ג'ון קלארק (1932– ) | ג'ון קלארק (1932– ) | ג'ון קלארק (1932– ) |
|   |   |   |   |   |   |   |   |   |   | לין רדגרייב (1943–2010) | לין רדגרייב (1943–2010) | לין רדגרייב (1943–2010) | לין רדגרייב (1943–2010) | לין רדגרייב (1943–2010) | לין רדגרייב (1943–2010) |   |   | ג'ון קלארק (1932– ) | ג'ון קלארק (1932– ) | ג'ון קלארק (1932– ) | ג'ון קלארק (1932– ) | ג'ון קלארק (1932– ) | ג'ון קלארק (1932– ) |
נישואים

רוי רדגרייב ודייזי סקודמור (שינתה את שמה למרגרט סקודמור); 1907 – 25 במאי 1922 (מותו) – בנם מייקל
מייקל רדגרייב ורייצ'ל קמפסון; 20 ביולי 1934 – 21 במרץ 1985 (מותו) – בן קורין; בנות ונסה ולין
ונסה רדגרייב וטוני ריצ'רדסון; 1962 – 1967 (גירושים) שתי בנות; פרנקו נרו – בן קרלו
קורין רדגרייב (1) דירדרי המילטון-היל (גירושים) בת ג'מה, בן לוק (2) קיקה מרקהאם 1985 – 6 באפריל 2010 (מותו) שני בנים ארדן והארווי
לין רדגרייב וג'ון קלארק; 2 באפריל 1967 – 22 בדצמבר 2000 (גירושים) – בן בנג'מין, בנות קלי ואנאבל
נטשה ריצ'רדסון ורוברט פוקס; 1990 – 1992 (גירושים) (2) ליאם ניסן 3 ביולי 1994 – 18 במרץ 2009 (מותה) – שני בנים מייקל ודניאל
ג'ואלי ריצ'רדסון וטים ביוון; ינואר 1992 – יולי 2001 (גירושים) – בת דייזי
ג'מה רדגרייב וטים אוון; 1992 עד היום – שני בנים גבריאל ואלפי
לקריאה נוספת

The House of Redgrave: The Secret Lives of a Theatrical Dynasty (Tim Adler, Aurum Press Ltd, 2011) ISBN 1-84513-623-3
נבחרות ישראל במדעים

נבחרות ישראל במדעים הן תוכניות של משרד החינוך ומרכז מדעני העתיד הפעילות משנת 1994. חברי הנבחרות הם תלמידים מצטיינים המייצגים את ישראל באולימפיאדות המדע הבין-לאומיות. תוכניות אלו הפכו במהירות למקבץ התוכניות החשוב ביותר בתחומי המדעים והמתמטיקה במדינת ישראל.
מדינת ישראל שולחת בכל שנה חמש משלחות אשר מייצגות אותה בחמש אולימפיאדות בינלאומיות:
אולימפיאדת הפיזיקה הבין-לאומית. המיונים לנבחרת ישראל בפיזיקה מתבצעים על ידי אוניברסיטת בן-גוריון.
אולימפיאדת המתמטיקה הבין-לאומית. המיונים לנבחרת ישראל במתמטיקה מתבצעים על ידי מכון ויצמן למדע.
האולימפיאדה הבין-לאומית במדעי המחשב. המיונים לנבחרת ישראל במדעי המחשב מתבצעים על ידי אוניברסיטת בר-אילן.
אולימפיאדת הכימיה הבין-לאומית. המיונים לנבחרת ישראל בכימיה מתבצעים על ידי הטכניון.
אולימפיאדת הביולוגיה הבין-לאומית. המיונים לנבחרת ישראל בביולוגיה מתבצעים על ידי אוניברסיטת תל אביב.
בנוסף, ישנה "הנבחרת הצעירה". המיונים לנבחרת הצעירה מתבצעים על ידי אוניברסיטת תל אביב ונוער שוחר מדע.
בכל שנה נבחנים אלפי תלמידים לנבחרות, מתוכם כ-300 תלמידים נבחנים שוב, ומתוכם מתקבלים לבסוף כ-30 תלמידים בממוצע לכל נבחרת.
אחת המטרות העיקריות בקיום תוכניות אלו, מלבד ייצוג מדינת ישראל באולימפיאדות הבינלאומיות, היא טיפוח החשיבה והיצירתיות בתלמידים מחוננים כבר בגיל צעיר, מעבר לתוכניות המקומיות הארציות המוצעות. התוכניות בנוסף לכך מקלות על החשיבה בנושא העתיד הלימודי, ונותנת מפתח קבלה לרוב המוסדות האקדמיים בישראל.
בשנת 2017 פתחו משרד החינוך, מרכז מדעני העתיד ונבחרות ישראל במדעים, נבחרת חדשה בשם "נבחרת ישראל הצעירה למתמטיקה ומדעים", המיועדת לתלמידי כיתות ח' עד ט', המכינה את המשתתפים בה לנבחרות הבוגרות. בנבחרת זו משתתפים באולימפיאדות המדעים בישראל, וכאשר יהיו בנבחרות הבוגרות, כל אחד יכול לבחור בנבחרת אשר חפץ בה או על פי התחום בו הם מתמחים ולייצג את ישראל באולימפיאדות הבינלאומיות.[דרוש מקור] בשנת 2019 נוסף תחום המתמטיקה לנבחרת הצעירה.[דרוש מקור]
ראו גם

נבחרת ישראל במתמטיקה
הערות שוליים

↑  מידע על נבחרת ישראל בפיזיקה, באתר נבחרות ישראל במדעים
↑  מתמטיקה, באתר משרד החינוך
↑  מידע על נבחרת ישראל במדעי המחשב, באתר נבחרות ישראל במדעים
↑  מידע על נבחרת ישראל בכימיה, באתר נבחרות ישראל במדעים
↑  מידע על נבחרת ישראל בביולוגיה, באתר נבחרות ישראל במדעים
↑  מידע על נבחרת ישראל הצעריה במדעים, באתר מדעני העתיד
↑  מידע כללי על הקבלה וההשתתפות בנבחרות ישראל במדעים, באתר בפורטל התלמידים - האולימפיאדות הבינלאומיות
↑  לומדים לחשוב יצירתי בגיל צעיר, באתר ynet, 7 במרץ 2019
↑  הטכניקות של משתתפי האולימפיאדות במדעים, באתר ynet, 2 ביולי 2019
↑  נבחרת ישראל הצעירה במדעים, באתר מרכז מדעני העתיד
נבחרת אוזבקיסטן בכדורסל

| --- | --- |
אוזבקיסטן
 מידע כללי
 התאחדות:  UBF
 הצטרפות:  1992
 השתייכות:  פיב"א אסיה
 דירוג פיב"א (26 בפברואר 2019):  136      
  - ניקוד פיב"א:  54.9
 מאמן:  אולג לוין
 
 אליפות אסיה בכדורסל
 הופעות:  7 (הראשונה ב-1995)
 ההישג הטוב:  מקום שביעי (1995)
 
נבחרת אוזבקיסטן בכדורסל היא נבחרת הכדורסל הלאומית של אוזבקיסטן. הדירוג הנוכחי של נבחרת אוזבקיסטן ברשימת הדירוג של פיב"א לנבחרות גברים, הוא המקום ה-136 בעולם, נכון ל-10 באוגוסט 2024, ללא שינוי לעומת דירוג קודם.
נבחרת אוזבקיסטן השתתפה שבע פעמים באליפות אסיה בכדורסל והישג השיא שלה הוא המקום השביעי בשנת 1995.
נבחרת אוזבקיסטן מעולם לא העפילה למשחקים האולימפיים או לאליפות העולם בכדורסל.
כל אליפויות אסיה בכדורסל

| אליפות אסיה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
הפיליפינים 1960: הייתה חלק מברית המועצות
טאיוואן 1963: הייתה חלק מברית המועצות
מלזיה 1965: הייתה חלק מברית המועצות
קוריאה הדרומית 1967: הייתה חלק מברית המועצות
תאילנד 1969: הייתה חלק מברית המועצות
יפן 1971: הייתה חלק מברית המועצות
הפיליפינים 1973: הייתה חלק מברית המועצות
תאילנד 1975: הייתה חלק מברית המועצות
מלזיה 1977: הייתה חלק מברית המועצות
יפן 1979: הייתה חלק מברית המועצות
הודו 1981: הייתה חלק מברית המועצות
הונג קונג 1983: הייתה חלק מברית המועצות
מלזיה 1985: הייתה חלק מברית המועצות
תאילנד 1987: הייתה חלק מברית המועצות
הרפובליקה העממית של סין 1989: הייתה חלק מברית המועצות
יפן 1991: הייתה חלק מברית המועצות
אינדונזיה 1993: לא השתתפה
| קוריאה הדרומית 1995 | מקום שביעי | 7 | 3 | 4 |
ערב הסעודית 1997: לא השתתפה
| יפן 1999 | מקום תשיעי | 6 | 4 | 2 |
| הרפובליקה העממית של סין 2001 | מקום תשיעי | 5 | 3 | 2 |
| הרפובליקה העממית של סין 2003 | מקום 14 | 7 | 2 | 5 |
| קטר (מדינה) 2005 | מקום 11 | 7 | 3 | 4 |
יפן 2007: לא השתתפה
| הרפובליקה העממית של סין 2009 | מקום 14 | 5 | 1 | 4 |
| הרפובליקה העממית של סין 2011 | מקום 12 | 8 | 1 | 7 |
הפיליפינים 2013: לא העפילה
הרפובליקה העממית של סין 2015: לא השתתפה
לבנון 2017: לא השתתפה
אינדונזיה 2022: לא השתתפה
ערב הסעודית 2025: פרשה
| סך הכל | 7 הופעות | 45 | 17 | 28 |
הערות שוליים

↑  דירוג לנבחרות לאומיות גברים באתר פיב"א
מתייה דלפייר

מתייה דלפייר (בצרפתית: Matthieu Delpierre, נולד ב-26 באפריל 1981 בנאנסי שבצרפת) הוא כדורגלן עבר צרפתי ששיחק בעמדת הבלם ומזוהה בעיקר עם שטוטגרט, עמה זכה באליפות בעונת 2006/2007 בבונדסליגה, ושימש בה קפטן.
קריירת מועדונים

דלפייר שיחק כנער בליל, והחל מעונת 1999/00 שיחק בקבוצת הבוגרים של המועדון. הקבוצה הייתה בעונת הבכורה של דלפייר בליגת המשנה הצרפתית, ודלפייר, שערך מספר הופעות בעונה זו, סייע לקבוצה להעפיל לליגת העל הצרפתית מהמקום הראשון. כבר בעונה הראשונה של ליל בליגת העל הצרפתית לאחר מספר שנות היעדרות, סיימה הקבוצה ביחד עם דלפייר במקום השלישי, עם 27 ספיגות בלבד, והייתה הקבוצה עם ההגנה הטובה בליגה. דלפייר העפיל עם ליל לליגת האלופות, בה שיחקה הקבוצה בעונת 2001/02, וסיימה את שלב הבתים במקום השלישי, ממנו נשרה לגביע אופ"א. ליל ודלפייר עברו בגביע אופ"א את פיורנטינה, אך הודחו בשמינית הגמר על ידי בורוסיה דורטמונד בשערי חוץ. באותה עונה, סיימו ליל ודלפייר במקום החמישי בליגת העל הצרפתית. בשתי העונות הבאות, ליל ודלפייר סיימו בחצי התחתון של הטבלה. בקיץ 2004 עזב דלפייר את ליל לאחר חמש עונות בקבוצה הבוגרת, בהן ערך 83 הופעות והבקיע שלושה שערים, כאשר הקבוצה סירבה להאריך את חוזהו.
בקיץ 2004 חתם דלפייר בשטוטגרט בהעברה חופשית, והצטרף לסגל של המאמן ארמין פה. בעונתו הראשונה בקבוצה, 2004/05, דלפייר סיים עם שטוטגרט במקום החמישי בבונדסליגה. בעונת 2005/06 שטוטגרט ודלפייר סיימו במקום התשיעי בבונדסליגה, כאשר דלפייר הפך לשחקן הרכב קבוע. בעונת 2006/07 דלפייר היה חלק מהקבוצה של שטוטגרט שזכתה באליפות הבונדסליגה לראשונה מזה 15 עונות, כשהוא משתף פעולה בהגנה עם סרדר טשצ'י, ריקרדו אוסוריו, פרננדו מיירה, ארתור בוקה ולודוביק מאנין, ויחד עם השוער טימו הילדברנד ספגה הגנת שטוטגרט 37 שערים בלבד בעונה זו, והייתה להגנה השנייה בטיבה בליגה. באותה עונה דלפייר הגיע עם שטוטגרט לגמר הגביע הגרמני, שם הפסידה הקבוצה לנירנברג והחמיצה זכייה בדאבל. בזכות הצלחתו, דלפייר זכה להתעניינות מבאיירן מינכן, ארסנל, אולימפיק מרסיי וסנט אטיין, אך האריך את חוזהו בשטוטגרט עד לקיץ 2012. בעונת 2007/08 היה דלפייר שותף לקמפיין הכושל של שטוטגרט בליגת האלופות, שם סיימה הקבוצה את שלב הבתים במקום האחרון עם שלוש נקודות בלבד. בהמשך, דלפייר המשיך להציג יכולת יציבה בהגנתה של שטוטגרט, ומונה כקפטן הקבוצה בדצמבר 2009 על ידי המאמן מרקוס באבל. בינואר 2012 ביקש דלפייר ממאמנו דאז ברונו לאבאדיה למנות במקומו קפטן אחר, ואמנם, מונה במקומו סרדר טשצ'י.
בקיץ 2012, עם תום חוזהו בשטוטגרט, עזב דלפייר את המועדון בהעברה חופשית לאחר שמונה עונות, וחתם בהופנהיים. דלפייר שיחק בהופנהיים עונה וחצי, בהן ערך 23 הופעות והבקיע שער אחד. בינואר 2014 חתם דלפייר לחצי עונה באוטרכט ההולנדית, שם שיחק עד לתום עונת 2013/14 וערך 14 הופעות.
בקיץ 2014 חתם דלפייר במלבורן ויקטורי האוסטרלית על חוזה לשנה. באוקטובר 2014 הבקיע דלפייר את שער הליגה הראשון והיחיד שלו במדי מלבורן ויקטורי, שהיה השער הראשון שהובקע באותה עונת משחקים באוסטרליה, בניצחון 4-1 על ווסטרן סידני וונדררס. בעונה זו סיים דלפייר עם מלבורן ויקטורי במקום הראשון בליגה הסדירה, וזכה עם הקבוצה באליפות ליגת העל האוסטרלית, כשהוא נבחר בסיום העונה לנבחרת מצטייני העונה. במאי 2015 האריך דלפייר את חוזהו בעונה נוספת, שגם בה נכלל בנבחרת מצטייני העונה, ואף זכה בפרס הקרוי מדליית ויקטורי, כאשר נבחר על ידי שחקני הקבוצה כשחקן המצטיין של העונה. בתום עונת 2015/16, פרש דלפייר ממשחק פעיל לאחר שתי עונות בליגה האוסטרלית, בהן נחשב כבלם עם השפעה עצומה ואחד הטובים ביותר בתפקיד זה ששיחקו בליגה האוסטרלית.
קריירה בינלאומית

דלפייר שיחק בכל הנבחרות הצעירות של צרפת, ואף ערך 12 הופעות במדי נבחרת צרפת בכדורגל עד גיל 21. במרץ 2008 זומן דלפייר לסגל נבחרת צרפת הבוגרת, אך לא ערך בשורותיה הופעות. לדלפייר הופעה אחת בנבחרת המשנה של צרפת, בשנת 2008.
תארים

עם ליל:
אליפות ליגת המשנה הצרפתית: 1999/00
עם שטוטגרט:
אליפות הבונדסליגה: 2006/07
עם מלבורן ויקטורי:
אליפות ליגת העל האוסטרלית: 2014/15
מקום ראשון בליגת העל האוסטרלית (האליפות ניתנת רק לאחר פלייאוף באוסטרליה): 2014/15
הגביע האוסטרלי: 2015
תארים אישיים:
נבחרת העונה של ליגת העל האוסטרלית: 2014/15, 2015/16
כדורגלן השנה של מלבורן ויקטורי מטעם השחקנים: 2016
מדליית מלבורן ויקטורי: 2016
מרקב (פגסוס)

| --- | --- |
   
 מיקומו של מרקב בקבוצת פגסוס
 נתוני תצפית
 קבוצת כוכבים:  פגסוס
 שמות נוספים:  α בפגסוס, HD 218045
 סוג:  ענק כחול
 בהירות נראית:  2.48
 סיווג ספקטרלי:  B9 III
 עלייה ישרה:  23ʰ 04ᵐ 45.65ˢ מילי-שניות קשת בשנה
 נטייה:  ‏18.96″ ‏12′ ‏15°‏+ מילי-שניות קשת בשנה
 מאפיינים פיזיים
 בהירות מוחלטת:  0.58-
 מרחק:  133  שנות אור 40.78  פארסק
 רדיוס:  4.7 רדיוסי שמש
 מסה:  3.5 מסות שמש
 עוצמת הארה:  פי 145 מהשמש
 טמפרטורה:  9,765 K
 מהירות סיבוב:  150 ק"מ/שנייה
 גיל:  200 מיליון שנים
 מהירות רדיאלית:  −2.7±0.8 קילומטר לשנייה
 היסט:  24.46±0.19 אלפיות של שניות קשת
 מתכתיות:  0 
 
מָרְקָבּ (מערבית: منكب الفرس "מנקיבּ אל-פאראס" - כתף הסוס), נקרא גם α בפגסוס, הוא הכוכב השלישי בבהירותו בקבוצת הכוכבים פגסוס ומייצג את כתפו של פגסוס. בהירות נראיתו של מרקב היא מדרגה 2.48 והוא נמצא במרחק של כ-133 שנות אור ממערכת השמש. מרקב הוא חלק מהאסטריזם "הריבוע הגדול" יחד עם שאט, אלג'ניב ואלפרץ.
מאפיינים

מרקב הוא ענק כחול (לעיתים מסווג כתת-ענק לבן) מסוג ספקטרלי B9 III (לעיתים מקבל את הסיווג A0 IV), מסתו מוערכת בכ-3.5 מסות שמש, רדיוסו קרוב לפי 5 מרדיוס השמש, טמפרטורת פניו היא כ-9,800 קלווין והוא קורן בעוצמה גדולה פי 145 מעוצמת ההארה של השמש באור נראה, אך בשל הטמפרטורה הגבוהה של פניו חלק ניכר של קרינתו נמצא בתחום העל-סגול, כך שקרינתו הכוללת גדולה יותר מפי 200 מעוצמת הקרינה של השמש. בעבר דווח שבהירותו של הכוכב משתנה בין דרגות 2.47 ו-2.52, אך מדידות עדכניות הראו שמשרעת השינוי של בהירותו לא עולה על מאית של דרגת בהירות. הכוכב נמצא בשלבי סיום של היתוך המימן שבליבתו להליום ועתיד להתנפח ולהתקרר עד שיהפוך לענק אדום.
הערות שוליים

1 2 3  SIMBAD: Markab
1 2  E. L. Fitzpatrick & D. Massa: Determining the Physical Properties of the B Stars. II. Calibration of Synthetic Photometry, The Astronomical Journal, Vol. 129, Iss. 3, p. 1650 (2015)
1 2  R. J. De Rosa, J. Patience, P. A. Wilson, A. Schneider, S. J. Wiktorowicz, A. Vigan, C. Marois, I. Song, B. Macintosh, J. R. Graham, R. Doyon, M. S. Bessell, S. Thomas & O. Lai: The VAST Survey - III. The multiplicity of A-type stars within 75 pc - Markab, Monthly Notices of the Royal Astronomical Society, Vol. 437, Iss. 2 (2014)
↑  E. L. Fitzpatrick & D. Massa: Determining the Physical Properties of the B Stars. II. Calibration of Synthetic Photometry, The Astronomical Journal, Vol. 129, Iss. 3, p. 1645 (2015)
↑  General Catalogue of Variable Stars: α Pegasi
↑  S. J. Adelman: Research Note Hipparcos photometry: The least variable stars - a Pegasi, Astronomy & Astrophysics, vol. 367, p.297 (2001)
מצוות הענקה

| --- | --- |
 מקרא:  דברים, ט"ו, י"ג–י"ד
 משנה:  מסכת קידושין, פרק א', משנה ב'
 תלמוד בבלי:  מסכת קידושין, דף ט"ז-י"ז
 משנה תורה:  ספר קנין, הלכות עבדים, פרק ג', הלכה י"ד
 ספרי מניין המצוות:  ספר המצוות, לאו רל"ג, עשה קצ"ו ספר החינוך, מצווה תפ"א, מצווה תפ"ב
 
מצוות הענקה מחייבת אדון של עבד עברי להעניק לעבדו חלק מרכושו כאשר העבד משתחרר, לאחר שעבד שש שנים (או בשנת היובל). הענקה כוללת מצוות עשה להעניק, ולאו הניתק לעשה שלא לשלח את העבד ריקם, הכלולים שניהם בתרי"ג מצוות.
מקור המצווה

מקור המצווה הוא בספר דברים בפרשת ראה:
יג) וְכִי תְשַׁלְּחֶנּוּ חָפְשִׁי מֵעִמָּךְ לֹא תְשַׁלְּחֶנּוּ רֵיקָם :
יד) הַעֲנֵיק תַּעֲנִיק לוֹ מִצֹּאנְךָ וּמִגָּרְנְךָ וּמִיִּקְבֶךָ אֲשֶׁר בֵּרַכְךָ ה´ אֱלֹהֶיךָ תִּתֶּן לוֹ :
הלכות המצווה מופיעות בפרק הראשון של מסכת קידושין.
מדיני המצווה

מצוות הענקה קיימת רק בעבד או שפחה עבריים שיצאו חפשי כלומר לאחר שש שנים או ביובל או בשאר הדרכים הדומות לכך. לעומת זאת, עבד הפודה את עצמו בכסף, או עבד הבורח (אפילו אם מיד לאחר שברח נשלמו שש שנים) אדונו אינו מחויב במצווה. לדעת הרמב"ם מצווה זו אינה חלה על מי שמוכר את עצמו לעבד אלא רק במי שנמכר על ידי בית דין, אך דעת בעלי התוספות היא שישנו חיוב להעניק גם לעבד שמכר עצמו. ישנן דעות הסוברות שחיוב המצווה חל רק אם האדון מסר לעבדו שפחה כנענית כדי שתוליד ממנו ילדים.
בגמרא (תלמוד בבלי, מסכת קידושין, דף י"ז, עמוד א') שלוש דעות בנוגע לגובה ההענקה המינימלי המחייב את האדון:
דעת רבי מאיר – 15 סלעים
דעת רבי יהודה – 30 סלעים, וכך פסק להלכה הרמב"ם
דעת רבי שמעון – 50 סלעים
לדעת הרמב"ם, הסכום המינימלי של ההענקה הוא שלושים סלעים. יש להעניק לעבד מכל מיני הנכסים שיש לאדון מלבד בגדים וכסף.
טעם המצווה

לפי בעל ספר החינוך, הטעם למצווה הוא כדי להקנות לאדם רגש של חסד ורחמים כלפי מי שעבד עבורו, וכדי לחנך את האדם לתת למי שעשה עבורו אפילו יותר ממה שסיכם עמו.
הערות שוליים

↑  תלמוד בבלי, מסכת קידושין, דף ט"ז, עמוד ב'
↑  הוא לומד 5 סלעים בגזירה שווה של המילה "ריקם" מפדיון בכור, ומכפיל ב3 כנגד "צאנך", "גרנך" ו"יקבך" הכתובים בפסוק
↑  בגזירה שווה של "נתינה" מעבד המזיק
↑  משנה תורה לרמב"ם, ספר קנין, הלכות עבדים, פרק ג', הלכה י"ד
↑  גזירה שווה של "מיכה" (לשון עניות) מערכין
↑  "24 - 11 ראו ב.pdf". Google Docs. נבדק ב-2020-10-30.
↑  19 - 20 ראו ד .pdf, באתר Google Docs
מריאן רייזמן

| --- | --- |
אין תמונה חופשית
 לידה:  23 בדצמבר 1911 סומבטהיי, האימפריה האוסטרו-הונגרית 
 פטירה:  28 בספטמבר 1991 (בגיל 79) בודפשט, הונגריה 
 שם לידה:  Reismann Mária Anna 
 מקום קבורה:  בית הקברות היהודי של אובודה 
 מקום לימודים:  Staatliche Fachakademie für Fotodesign München 
 תחום יצירה:  צילום 
 בן או בת זוג:  ארנה ויידה 
 
מריאן רייזמן (בהונגרית: Reismann Marian;‏ סומבטהיי, 23 בדצמבר 1911 – בודפשט, 28 בספטמבר 1991) הייתה צלמת יהודייה-הונגרייה, אמנית צילום. תצלומיה פורצי הדרך המבוססים על ידע פסיכולוגי יצרו בית ספר לצילום ילדים.
ביוגרפיה > לימודים

מריאן רייזמן נולדה במשפחה יהודית אמידה מאוד, בורגנית ומתבוללת, כבתם של אדולף רייזמן (1867–1940), רופא, פרופסור לרפואה, מייסד-מנהל של המכון המלכותי ההונגרי להכשרת מיילדות בעיר סומבטהיי, ושל מתילד שאפרינגר מצ'פרג שמשפחתה הייתה משפחת תעשיינים עשירה. אחיה הגדול פרנץ הפך לעורך דין, אחיה הבכור יאנוש רייזמן, שהיה מבוגר ממריאן בשש שנים, היה צלם עיתונות בעל שם בין-לאומי. ההורים סיפקו לילדיהם חינוך קפדני, מריאן השלימה את ארבע כיתות היסודי הראשונים כתלמידה פרטית, ומשנת 1921 למדה בבית הספר התיכון לבנות בעיר הולדתה. היא קיבלה אמנם את המצלמה הראשונה שלה כשהייתה בת 13, אבל לא השתמשה בה הרבה. היו לה רגשות אמביוולנטיים כל חייה כלפי אחיה צלם העיתונות, האישיות שלהם הייתה שונה מאוד. גם הקריירה שלהם התפתחה אחרת, אבל היא בכל זאת בחרה במקצוע הצילום בהשפעתו והחליטה ללמוד צילום במינכן מ-1929 עד 1931. היא למדה ב-Staatslehranstalt für Lichtbildwesen (המכון הממלכתי לצילום), לאחר סיום לימודיה עבדה כצלמת בברלין. תחילה כעוזרת מעבדה ולאחר מכן כצלמת בחברת אחיה ב-URF Werbe Kollektive וצילמה תמונות לעיתונים. שם נוסדה גישתה השמאלנית, ששילבה את מסורות הבאוהאוס. לאחר שאחיה ועמיתה נסעו למוסקבה, היא נותרה לבדה בברלין והיה לה עבודה מועטה, חלק מתצלומיה בהשפעת הבאוהאוס שרדו ב-Film für Alle.
ביוגרפיה > קריירה

היא חזרה הביתה ב-1932, אך מכיוון שתעודת ההסמכה שלה במינכן לא התקבלה על ידי מועצת התעשייה של הצלמים של בודפשט כמזכה אותה בתואר מאסטר היא נדרשה להיבחן ועד אז לא יכלה לעבוד כצלמת עצמאית. הוריה קנו לה מרתף בבודפשט, שם פיתחה יצירות של צלמים חובבים במשך שנתיים, ותחת שם אחר, מכיוון שלא הייתה יכולה להשתמש בשם רייזמן בגלל היעדר ההסמכה. היא צילמה אז בעיקר פורטרטים ותמונות ילדים תחת השם "פוטו מריאן" וב-1934 פתחה סטודיו עצמאי לפורטרטים בשם זה, תחילה ב-Lipót körút, ומ-1938 ברחוב Veres Pálné. מהר מאוד עשתה לעצמה שם עם תמונות הריקוד החדשניות שלה ותמונות של ילדים ואנשים מפורסמים.
ביוגרפיה > שיתוף פעולה עם אמי פיקלר

ד"ר אמי פיקלר שפתחה דרכים חדשות בחינוך ילדים וברפואת ילדים, ראתה את תמונותיה וחיפשה אותה. אמי פיקלר הייתה פסיכולוגית ילדים והרעיון שלה היה שצריך לספק לילד בריא את התנאים הנכונים - ביגוד מתאים, מקום פנוי למשחק ולפעילות גופנית - כדי להתפתח רגיל בהתאם ליכולותיו הטבעיות. היא הציעה למריאן לתעד את השיטה שלה בתמונות, למרות שלא יכלה לשלם לה. הורי הילדים היו אלה שהזמינו מהתמונות החדשות והטבעיות ושילמו עליהן. כל היצירה של שתיהן נקבעה באופן מכריע על ידי יחסי העבודה שלהן שהחלה באותה תקופה ולאחר מכן באמצעות ידידותן. במהלך חייה צילמה רייזמן את הטיפול בחולים של פיקלר באופן קבוע, ארבע פעמים בשנה, ובהמשך את קהילות הילדים של המכונים שהקימה הרופאה. תוך התחשבות בדרישות היסודיות המדעיות, צילומיה שנעשו בגישה פסיכולוגית, הופיעו כחידוש רדיקלי בצילום ילדים עם הכנות המלאה של תמונותיה. היא הייתה הראשונה שתיארה באופן אותנטי את ביטויי החיים הכנים של ילדים בסביבתם הטבעית, בסיטואציה המתאימה לגילם, ועקבה בצילומיה אחר התפתחותו של כל ילד לאורך שנים ועשרות שנים. כשלושה רבעים מיצירותיה ששרדו הן צילומי ילדים. ספרה של ד"ר פיקלר עפ תצלומיה של רייזמן בשם "מה כבר יודע התינוק", שיצא לאור ב-1938 ראה אור מאוחר יותר במהדורות רבות ובשפות רבות, בצרפתית, גרמנית, צ'כית ורוסית. ספרם השני, "ספר האמהות", שיצא לאור ב-1954, עבר 15 מהדורות מתוקנות ומורחבות, גם הוא בכמה שפות.
ביוגרפיה > מלחמת העולם השנייה ואחריה

במהלך מלחמת העולם השנייה היא נאלץ להסתתר בשל יהדותה, הסטודיו וכליה, כמו גם רוב יצירותיה, נהרסו. בשנים 1945–1946 עבדה כצלמת עיתונות ב"משרד הקולנוע ההונגרי". היא הפכה שוב לצלמת סטודיו עצמאית עד 1951, ואז צלמת עיתונות בחברת הצילום הונגרית עד 1954. לאחר פיטוריה, המשיכה לצלם ולעבוד כעצמאית בסטודיו שלה, תוך צילום מגוון רחב של נושאים. בשנים 1951 עד 1967 הייתה גם מורה במחלקה לצילום בבית הספר המקצועי לאמנויות יפות ויישומיות. בעלה היה הצלם היהודי-הונגרי ארנה ויידה. מריאן רייזמן הובאה למנוחת בבית הקברות היהודי של אובודה.
יצירתה

מפעל חייה נקבע על ידי ההיכרותה עם פסיכולוגית הילדים אמי פיקלר, שאת לקוחותיה היא צילמה כאמור בקביעות. צילומיה המבוססים על ידע פסיכולוגי יצרו בית ספר לצילום ילדים. רוב יצירותיה המוכרות כיום הן צילומי ילדים. שני הספרים שלהם ראו אור פעמים רבות ותורגמו למספר שפות. רייזמן פרסמה גם כמה אלבומים אמנותיים.
תערוכת האוסף הקולקטיבית שלה נערכה בגלריה הלאומית של הונגריה ב-1972, ותערוכתה ביחד עם החומר של אחיה התקיימה במוזיאון תנועת העבודה ב-1988.
לקריאה נוספת

פורטל אמנות
מריאן רייזמן באוסף פיקלר
ביוגרפיה של מריאן רייזמן באתר AWARE
עדות - אלבום תמונות של מריאן רייזמן
הערות שוליים

↑  "Születési bejegyzése a szombathelyi polgári születési akv. 1051/1911. folyószáma alatt". נבדק ב-2022-11-04.
| --- | --- |
בקרת זהויות :  PLWABN: 9810590994505606  BnF: cb128400119 (data)  GND: 107064987  ISNI: 0000 0001 0957 1625  LCCN: nb2009029053  NTA: 120339307  RKD: 412645  SUDOC: 221500022  VIAF: 17731606   WorldCat (עם VIAF): 17731606
מתיי וידרה

מתיי וידרה (בצ'כית: Matěj Vydra; נולד ב-1 במאי 1992) הוא כדורגלן צ'כי, המשחק בעמדת החלוץ בוויקטוריה פילזן ובנבחרת צ'כיה.